b'\n_START_ARTICLE_\n\xc5\xa0\xc4\x8dit\n_START_PARAGRAPH_\n\xc5\xa0\xc4\x8dit je obrambna naprava (pogojno tudi oro\xc5\xbeje), ki ga nosi en vojak. Lahko je spleten iz vitic ali izdelan iz lesa, usnja ali kovine. Praviloma je to rahlo izbo\xc4\x8dena plo\xc5\xa1\xc4\x8da. Namenjena je obrambi v boju na blizu pred nasprotnikovimi izstrelki (pu\xc5\xa1\xc4\x8dice in kopja) in oro\xc5\xbejem za boj na blizu._NEWLINE_\xc5\xa0\xc4\x8diti spadajo med nastarej\xc5\xa1a obrambna oro\xc5\xbeja v zgodovini vojskovanja. \xc5\xbde sicer slabo opremljene vojske faraonov in Sumercev so bile opremljene s \xc5\xa1\xc4\x8diti. Izdelani so bili iz usnja, ki je bilo napeto \xc4\x8dez lesen okvir. Tudi na\xc4\x8din bojevanja je vplival na obliko \xc5\xa1\xc4\x8ditov. Tako so na primer konjeniki imeli manj\xc5\xa1e \xc5\xa1\xc4\x8dite kot pehota. V poznem srednjem veku so se razvili posebni \xc5\xa1\xc4\x8diti za turnirske boje. Tako je imel na primer \xc5\xa1\xc4\x8dit za boj s sulicami posebno odprtino ali nosilec za sulico._NEWLINE_Predvsem v srednjem veku so bili \xc5\xa1\xc4\x8diti pobarvani, identificirali so bojevnika, iz njih so nastali grbi._NEWLINE_Z uvedbo strelnega oro\xc5\xbeja so \xc5\xa1\xc4\x8diti izgubili svoj pomen v bojih. Pri posebnih policijskih enotah pa \xc5\xa1e danes uporabljajo \xc5\xa1\xc4\x8dite, izdelani iz ustrezno odporne, prozorne plastike. Z njimi se policist lahko za\xc5\xa1\xc4\x8diti, ne da bi izgubil pregled nad dogajanjem.'